ট্র্যাজেডি হলো, বাংলাদেশের মধ্যবিত্ত শ্রেণী বুদ্ধিজীবী সুশীলদের ওপরেই বেশি আস্থা রাখে। কিন্তু এই সুশীল বুদ্ধিজীবীদের যতটুকুও বা সততা ও প্রগতিশীলতা ছিল ১১ জানুয়ারির মধ্যে দিয়ে তা পুরোপুরি খসে পড়েছে। এই দু বছরে সুশীল সমাজ একেবারে প্রত্যক্ষ প্রমাণ রেখেছে, মুক্তবুদ্ধি চর্চার ক্ষেত্রে, জাতিকে পথ দেখানোর ক্ষেত্রে তারা আসলে একেবারেই অনুপযুক্ত। তাদের কথা শুনলে সত্যিই দেশ চলবে না এবং তারা কর্পোরেট পৃষ্ঠপোষকদের কাছে বিক্রি হয়ে গেছেন।